Diari Oficial de la Generalitat Valenciana


Sumari del DOGV 4932, del 26-01-2005 (2005/348)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 10.181 m² de superfície, situada a Bocairent (València), c/F de la Unitat d'Execució número 1, destinada a la construcció d'un centre d'ensenyament secundari realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/348


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Bocairent
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 10.181 m² de superfície, situada a Bocairent (València), c/F de la Unitat d'Execució número 1, destinada a la construcció d'un centre d'ensenyament secundari realitzada per l'ajuntament del dit municipi. [2005/348]
  
L'Ajuntament de Bocairent, en sessions plenàries realitzades els dies 22 de novembre de 2002 i 27 de març de 2004, va acordar la cessió gratuïta a la Generalitat Valenciana de la parcel·la de la seua propietat, de 10.181 m² de superfície, situada al carrer F de la Unitat d'Execució número 1, per a la construcció d'un institut d'ensenyament secundari.
  
La parcel·la de 10.181 m² que se cedix a la Generalitat Valenciana és la finca registral 7.798 del Registre de la Propietat d'Ontinyent, foli 52, tom 807 i llibre 97.
  
La dita parcel·la procedix de l'agrupació de diverses finques registrals, efectuada per l'Ajuntament de Bocairent en escriptura pública atorgada el 2 de desembre de 2003 davant del notari de l'Il·lustre Col·legi de València, el senyor Enrique Vallés Amores, número de protocol 2078.
  
A proposta de la Conselleria de Cultura, Educació i Esport de 5 de maig del 2004, es van iniciar els tràmits legals oportuns per a l'acceptació de la cessió i la seua formalització.
  
La cessió es realitza amb la finalitat de destinar la parcel·la a la construcció d'un institut d'ensenyament secundari, i s'ha comunicat a la Conselleria de Cultura, Educació i Esport el 5 de maig del 2004 que l'actuació ja disposa de projecte bàsic aprovat, per la qual cosa en els pròxims mesos començaran les obres de construcció del centre.
  
Consta en les actuacions certificació del secretari de l'Ajuntament de Bocairent segons la qual la parcel·la cedida està inclosa en l'Inventari Municipal de Béns de la Corporació amb la qualificació de domini públic, afecta a dotacional escolar.
  
Resulta doncs d'aplicació el que disposen els articles 37 i 44 de la Llei 14/2003, de 10 d'abril, Patrimoni de la Generalitat Valenciana, que regulen la transmissió de béns demanials entre les administracions públiques, així com l'art. 27.2.c) de la Llei de Patrimoni que establic que ?Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-.
  
En conseqüència, fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Bocairent de la parcel·la de forma irregular, que té 10.181 m² de superfície, situada al carrer F de la Unitat d'Execució número 1 que confronta: davant o nord, el dit carrer F de la Unitat d'Execució 1 (UE !); fons o sud, nou vial d'accés a la CV-81; dreta entrant o est, carrer d'Alcoi, i esquerra o oest, carrer en projecte.
  
Consta inscrita en el Registre de la Propietat d'Ontinyent al tom 807, llibre 97, foli 52, finca 7.798.
  
Referència cadastral: segons certificació expedida pel secretari de l'ajuntament, amb el vistiplau de l'alcalde, a les finques agrupades per a conformar la registral 7798 que se cedix, els corresponen les referències cadastrals següents:
  
1. Registral 7711, amb una superfície de 3.235 m². Referència cadastral: part de la 0934144WU6979C5776AE.
  
2. Registral 7261, amb una superfície de 695 m². Referència cadastral: 9754357BC9550J8414NU y 4119756CD5796P1817NP.
  
3. Registral, amb una superfície de 6.146 m². Referència cadastral: 156497828PU6196X2966YA y 9967890PX7045Q8499EQ 87.
  
4. Registral 1724, amb una superfície de 691,13 m². Referència cadastral: part de la 5746934TT1284O2823DV.
  
La parcel·la s'accepta lliure de càrregues i gravàmens, i al corrent de qualsevol despesa.
  
Segon
  
La cessió gratuïta realitzada per l'Ajuntament de Bocairent, s'efectua amb la condició de destinar la parcel·la a la construcció d'un centre d'ensenyament secundari, amb subjecció al que disposa l'article 37 de la Llei 14/2003, de Patrimoni de la Generalitat Valenciana,.
  
Per a això, per acord plenari de 22 de novembre de 2002, l'Ajuntament de Bocairent ha assumit els compromisos següents:
  
- Dotar la parcel·la dels servicis urbanístics que falten per executar per a aconseguir la condició de solar.
  
- Accés rodat amb pavimentat de calçades i voreres de tots els carrers i vials amb què limita.
  
- Proveïment d'aigua i xarxa d'hidrants contra incendis.
  
- Evacuació d'aigües pluvials i residuals.
  
- Subministrament d'energia elèctrica en baixa o mitja tensió.
  
- Enllumenat públic.
  
- Telefonia.
  
- Compromís d'eliminar la línia aèria de baixa tensió i de traslladar fora de la parcel·la escolar el centre de transformació existent, així com d'eliminar qualsevol obstacle, servitud i impediment que puga dificultar el normal desenvolupament de les obres i de tots aquells que puguen descobrir-se després (camins, línies àeries, conduccions superficials o subterrànies, etc.)
  
- Compromís d'adoptar els projectes necessaris per a la urbanització i eliminació d'obstacles i servituds expressats en els punts anteriors.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.